钦定古今图书集成/理学汇编/字学典/第054卷 > 《徐官古今印史》 > 《温公隶书铭》宋·刘子翚
## 钦定古今图书集成/理学汇编/字学典/第054卷 > 《徐官古今印史》 > 《温公隶书铭》宋·刘子翚

公砚已瘗，奸魂夜悸。公墨霑池，潜来湘累。假其馀声，
所感如此。矧公真笔，剑戟交倚。挂之高堂，浮虑尽死。
我观公书，识公胸次。天地输诚，风霜荐厉。吐而发之，
兹其馀事。公之立朝，营营仇敌。不剿其刚，不披其殖。
障海一篑，排风孤翮。始訾继斥，卒伸其直。世衰道圮，
诺诺唯唯。有笔如椽，微公莫使。我铭其尾。吁嗟已矣！